ÎNSCRIERILE LA ŞCOLILE PRIMARE PENTRU ANUL 2021/2022

Înscrierea în învăţământul primar obligatoriu va avea loc şi în acest an şcolar în conformitate cu reglementările legale valabile (Legea Educaţiei, Ordinul privind Învăţământul Primar şi Codul de Procedură Administrativă) care, în ceea ce priveşte înscrierea în învăţământul primar obligatoriu, în anul trecut nu s-au modificat semnificativ. Cu toate acestea, în contextul măsurilor antiepidemice care însoţesc acest an şcolar, va fi necesară adaptarea organizaţiei astfel încât **să fie garantată siguranţa copiilor şi a adulţilor, să fie respectate posibilităţile şi limitările personale ale fiecărui participant în parte** şi să fie îndeplinite toate obligaţiile legale.

**Perioada în care se vor efectua înscrierile**

Înscrierile vor avea loc în perioada prevăzută de Legea Educaţiei11, adică între 1 şi 30 aprilie 2021. Termenul concret pentru înscrierea în învăţământul primar obligatoriu este stabilit de directorul şcolii în cadrul acestei perioade şi anume, în conformitate cu Legea Educaţiei.

Înscrierile la şcoala primară ………………………................................................ vor avea loc în perioada ………………………………………………………………….

**Modalităţile de depunere a cererii**

Admiterea în învăţământul primar obligatoriu are loc în conformitate cu Codul de Procedură Administrativă. În conformitate cu art. 37 din Codul de Procedură Administrativă, cererea de admitere poate fi formulată în scris sau oral într-un proces-verbal sau în formă electronică.

**Cererea de admitere în învăţământul primar obligatoriu** poate fi găsită pe site-ul şcolii: ….............................................................................

Reprezentanţii legali pot transmite cererea în modurile următoare:

* la sediul electronic al şcolii2, …………………………………………
* prin e-mail cu semnătura electronică a reprezentantului legal, ………………………………………
* prin poştă (este decisivă data depunerii la oficiul poştal ), personal la şcoală la adresa: ...............................................................................................................................................................

Dacă reprezentantul legal depune cererea prin alte mijloace tehnice decât cele menţionate mai sus (de exemplu, prin e-mail fără semnătură electronică recunoscută, prin fax etc.), acesta trebuie să o confirme în termen de 5 zile, altfel cererea nu va fi luată în considerare.

Reprezentantul legal, de regulă, ataşează la cerere copia certificatului de naştere al copilului, fie în format digital (scan, fotografie), fie în format hârtie – o copie simplă. Această copie ulterior trebuie să facă parte din dosar.

**Informaţii suplimentare**

* În ceea ce priveşte **cererea de amânare a înscrierii în învăţământul primar obligatoriu**, reprezentantul legal va prezenta recomandarea unităţii de consiliere şcolară (ŠPZ) şi a medicului specialist sau psihologului clinic. Activitatea ŠPZ nu este întreruptă de măsurile restrictive. ŠPZ, deşi în anumite zone are program de funcţionare limitat, continuă să asigure serviciile indispensabile, adică rezolvarea cererilor de amânare a înscrierii în învăţământul obligatoriu. În cazul în care reprezentantul legal nu furnizează împreună cu cererea de amânare recomandările aferente, procedura administrativă pentru înscriere va fi suspendată şi simultan directorul şcolii va stabili termenul în care recomandările relevante trebuie prezentate. În cazul în care reprezentantul legal nu furnizează recomandările aferente în termenul stabilit, procedura va fi sistată în conformitate cu art. 66 alin. 1 lit. c) din Codul de Procedură Administrativă.
* Dacă directorul şcolii are **îndoieli în ceea ce priveşte autenticitatea documentelor prezentate**, poate solicita reprezentantului legal originalul sau o copia legalizată a acestora.

**Linkuri utile:**

MŠMT, Informaţii actuale pentru şcoli privind coronavirusul <https://koronavirus.edu.cz/informace-a-faq>

Sursă: <https://www.edu.cz/methodology/zapisy-do-zakladnich-skol-pro-rok-2021-2022/>

1 art. 36 alin. 4 din Legea Educaţiei

2 Părinţii îşi pot înfiinţa sediul electronic gratuit. Trimiterea cererii la sediul electronic al şcolii primare este, de asemenea, gratuită. Mai multe informaţii pe [https://chcidatovku.cz/.](https://chcidatovku.cz/)